IVL บวก 1.35% นิวไฮตั้งแต่เข้าตลาดฯ โบรกฯ แนะ “ซื้อ” เป้า 80 บาท
IVL บวก 1.35% นิวไฮตั้งแต่เข้าตลาดฯ โบรกฯ แนะ “ซื้อ” เป้า 80 บาท ล่าสุด ณ เวลา 12.00 น. ราคาอยู่ที่ 56.50 บาท เพิ่มขึ้น 0.75 บาท หรือ 1.35% สูงสุดที่ระดับ 57 บาท ต่ำสุดที่ 55 บาท มูลค่าการซื้อขาย 1.47 พันล้านบาท
4 ม.ค. 2561

ผู้สื่อข่าวรายงานว่า ราคาหุ้น บริษัท อินโดรามา เวนเจอร์ส จำกัด (มหาชน) หรือ IVL ณ เวลา 12.00 น. ราคาอยู่ที่ 56.50 บาท เพิ่มขึ้น 0.75 บาท หรือ 1.35% สูงสุดที่ระดับ 57 บาท ต่ำสุดที่ 55 บาท มูลค่าการซื้อขาย 1.47 พันล้านบาท

ทั้งนี้ ราคาหุ้น IVL ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (ตลท.) เมื่อวันที่ 5 ก.พ. 2553
ด้านนักวิเคราะห์ ซีไอเอ็มบี ระบุในบทวิเคราะห์ แนะนำซื้อหุ้น IVL ในราคาเป้าหมาย 80 บาท โดยประมาณการว่ากำไรจะสูงขึ้น 1.0-1.2 พันล้านบาทต่อปีใน FY18-19F และจะได้กำไรมูลค่า 70-100 ล้านเหรียญสหรัฐฯ จากการกลับหนี้สินภาษีเงินได้ที่รอการตัดบัญชี (deferred tax liability)
ส่วนอัตราการเติบโตของกำไรปกติในไตรมาส 4/60 อาจช้าลงเมื่อเทียบกับไตรมาสก่อนหน้า เนื่องจากการปิดโรงกลั่นของ PX และ PTA แต่จะมีผลกระทบน้อยกว่ากำไรที่จะได้จากการกลับหนี้สินภาษีเงินได้ที่รอการตัดบัญชี